**DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO**

2017 m. gegužės 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 18 straipsnio 1 punktu, Lietuvos Respublikos švietimo įstatymo 36 straipsnio 9 dalimi, Rokiškio rajono savivaldybės taryba n u s p r e n d ž i a:

1. Patvirtinti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą (pridedama).

2. Pripažinti netekusiais galios:

2.1. Rokiškio rajono savivaldybės tarybos 2013 m. balandžio 26 d. sprendimas Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“;

2.2. Rokiškio rajono savivaldybės tarybos 2014 m. lapkričio 28 d. sprendimą Nr. TS-242 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“;

2.3. Rokiškio rajono savivaldybės tarybos 2015 m. vasario 6 d. sprendimą Nr. TS-15 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“;

2.4. Rokiškio rajono savivaldybės tarybos 2015 m. vasario 6 d. sprendimą Nr. TS-16 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“;

3. Nustatyti, kad šis sprendimas įsigalioja nuo 2017 m. rugsėjo 1 d.

4. Sprendimą paskelbti Rokiškio rajono savivaldybės ir švietimo įstaigų interneto svetainėse.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**TEIKIAMO SPRENDIMO PROJEKTO „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“**

**AIŠKINAMASIS RAŠTAS**

2017 m. gegužės 26 d.

Rokiškis

 **Parengto sprendimo** **projekto tikslas ir uždaviniai.** Tikslas. Parengti naują Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą. Uždaviniai: nustatyti mokesčio dydį, reglamentuoti lengvatų taikymo ir pateikiamų dokumentų lengvatoms priėmimo sąlygas, tvarką ir atsakomybę.

 **Šiuo metu esantis teisinis reglamentavimas.** Rokiškio rajono savivaldybės tarybos 2013 m. balandžio 26 d. sprendimas Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“, Rokiškio rajono savivaldybės tarybos 2014 m. lapkričio 28 d. sprendimą Nr. TS-242 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“, Rokiškio rajono savivaldybės tarybos 2015 m. vasario 6 d. sprendimą Nr. TS-15 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“, Rokiškio rajono savivaldybės tarybos 2015 m. vasario 6 d. sprendimą Nr. TS-16 „Dėl Rokiškio rajono savivaldybės tarybos 2013 m. balandžio 26 d. sprendimo Nr. TS-6.129 „Dėl Mokesčio už vaikų išlaikymą Rokiškio rajono švietimo įstaigose, vykdančiose ikimokyklinį ir priešmokyklinį ugdymą, nustatymo tvarkos aprašo patvirtinimo“ dalinio pakeitimo“.

 **Sprendimo projekto esmė.** Nuo 2008-01-01vaikų maitinimokainos nekito: trys maitinimai lopšelio grupėse – 1,54 euro, 3–6 metų vaikams – 1,76 euro. Nuo to laiko maisto produktų kainos ne kartą kilo. Nebeįmanoma sudarant valgiaraščius užtikrinti vaikams visaverčio maitinimo, kadangi taip pat ir daržovių ir vaisių kainos ženkliai padidėjo. Lopšelio grupių vaikams pusryčiai ir pietūs padidėtų po 7 centus, pietūs – 13 centų. Vyresniems vaikams: pusryčiai ir vakarienė po 8 centus, pietūs – 13 centų, vėlyvoji vakarienė savaitinę grupę lankantiems vaikams – 20 centų.

 **Galimos pasekmės priėmus siūlomą tarybos sprendimo projektą:**

 Teigiamos – parengta Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, nauja tvarka;

 neigiamos – kai kurių tėvų nepasitenkinimas dėl mokesčio už vaikų maitinimą didinimo.

 **Kokia sprendimo nauda Rokiškio rajono gyventojams.** Sprendimas bus paskelbtas rajono savivaldybės tinklapyje, taip pat švietimo įstaigų vaikų grupėse. Tėvams, ketinantiems leisti ar jau leidžiantiems savo vaikus į švietimo įstaigų ikimokyklinio ir priešmokyklinio ugdymo grupes, Apraše tiksliai ir konkrečiai išdėstytos mokesčio lengvatos, nurodytas mokesčio dydis už kiekvieną maitinimą, nurodyta, kokius dokumentus reikalinga pateikti turint teisę į vaiko maitinimo lengvatą.

 **Finansavimo šaltiniai ir lėšų poreikis.** Papildomai reikės biudžeto lėšų išlaidoms padengti už vaikų maitinimą, kurių šeimoms bus suteikta 50 proc. lengvata taip pat 100 proc. bus dengiamos maitinimo išlaidos tų šeimų vaikams, kurios gaus socialinę paramą, ir taip pat vaikams, turintiems negalią. 2017-05-01 duomenimis nuo mokesčio yra atleistas 133 (14,8 proc.) vaikas ir 50 proc. maitinimo dengiama iš savivaldybės biudžeto – 188 (20,8 proc.) vaikams. Priėmus sprendimo projektą, vienos dienos maitinimo normos mokestis padidėtų 27, jei vaikas būtų maitinamas tris kartus.

 **Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalimi numatytais veiksniais.

Švietimo skyriaus vyriausioji specialistė Jolita Geidanienė